Outdoor couples portraits | bluelemonphotos
Outdoor couples portraits	28
1 thought on “Outdoor couples portraits”	Marie Labuschagne said:	March 5, 2012 at 12:04 pm	Ek LOVE die foto waar hulle in die gras staan en jy net die bene kan sien! Well done Reply 9,885,179 members (36,029 online) Visit CodeProject.TV
nice man vote of 5shaheen_mix17 Dec '11 - 0:11 Last Visit: 31 Dec '99 - 18:00 Last Update: 21 May '13 - 15:02Refresh1 Pragtige Gesange [Archive] - BibleForums Christian Message Board
BibleForums Christian Message Board > International Christian Family > Afrikaanse Lighuis > Gebed, Getuienisse en Bediening > Pragtige Gesange
View Full Version : Pragtige Gesange
Mar 12th 2008, 06:57 AM
Ek het vanoggend op 'n webwerf afgekom wat al Charles Wesley se liede bevat, en hierdie betrokke gesang het my regtig diep geraak.
As mens die webbladsy oopmaak begin die 'MIDI' musiek outomaties speel, wat nogal oulik is want mens kan saamsing as jy wil en die melodie is eenvoudig.
Miskien kan ons op hierdie draad nog ander mooi liede noem, en dan kan diegene wat in huiskerke is, materiaal hê om te sing as iemand 'n klavier of kitaar byderhand het.
Mar 12th 2008, 07:21 AM
Ek het hierdie een 'n "sticky" gemaak. Hoe sal mens nou in Afrikaans sê, mens hoor van gewigtig, maar wat van 'n plakkertjie... ;)
Hier is nog een, die Psalms in klank en die begeleiding is met klavier...
Mar 12th 2008, 10:06 AM
Baie kerke sing mos deesdae "gospel" of "worship" liedere van elektroniese borde af.
Waar is die ou Psalms en Gesange en 'n kerkorrel?
Mar 12th 2008, 10:56 AM
Ek is mal vir 'n kerkorrel, maar ek moet darm ook sê baie van die nuwe "praise & worship" liedere is baie treffend en sing lekker.
Mar 14th 2008, 01:15 PM
[quote=Phil Fourie;1570292]Ek is mal vir 'n kerkorrel, maar ek moet darm ook sê baie van die nuwe "praise & worship" liedere is baie treffend en sing lekker.[/quot
Hallo julle . Mag ek my hart oopmaak teenoor julle? My man se outoriteit as hoof van die huis en my passie vir die kerkmusiek van die NGK is al wat my by die NGK hou huidiglik (weet nie vir hoe lank nie...) En ook van die nuwe Liedboek se liedere is pragtig. Ek dink nou aan : Voel jy soms of die Here te ver is.....? Liedboek 518 en ook no 516 : Al sou dan ook die vyeboom nie bot nie...
Waaroor ek ook baie bly is , is dat hulle Ps 18 se ou melodie as n 2e melodie weer teruggebring het. Dit het n jubellende majeur (vrolike) melodie terwyl die ander een in n mineur toonaard geskryf is .Ek kan nie die Here loof in n mineur (hartseer) toonaard nie.... En ongelukkig het daar met die vorige publikasie n hele paar lofprysings in mineur toonaarde deurgeglip, bv ook Ps 8 waar God se skepping besing word se eerste melodie.
Mar 14th 2008, 01:32 PM
Ek is bevrees ek verkies meestal engelse gesange ("It is well with my soul", "amazing grace" [die Afrikaanse weergawe doen dit net nie vir my nie]) Ek het nou niks teen die orrel nie, en ek verkies dit selfs soms, maar ek verkies dit wanneer daar `n klomp instrumente is (elektronies of nie). "Ons is almal hier tesaam" word in my kerk gesing maar did klink `n bietjie anders:
Die begin is alles die selfde, maar aan die einde kom daar die volgende "koor" gedeelte by, en dit is so `n bietjie "opgejazz" kan jy ma sê:
Ons kan nie sonder U nie,
Ons sal nie stil bly nie,
Daar is geen ander naam nie
as Jesus Christus die Heer.
ken enige iemand die volgende een:
In die hemel is die Heer,en Sy glans is soos kristal,
Hy's die Heilige van God en Hy heers oor die heelal
Want daar is mag in Sy Woord,
soos die waters druis Sy stem,
Want aan U is die mag
en aan U is die eer,
en die lof want
Milljoene in greedheid,
staan die engle voor Sy troon.
Mar 14th 2008, 02:38 PM
Verseker, ek doen dit juis eerskomende Sondag met ons gemeente.
Mar 14th 2008, 02:40 PM
Ken julle hierdie een?
U is in beheer, wonderbare Heer
U wat steeds getrou U skepping onderhou
U wat alles vorm tot U eer
Die oggendson vertoon U heerlikheid
Die sterre in die aand U majesteit
As ek om my kyk kan ek meer van U begryp
en ek weet opnuut U is 'n werklikheid
U alleen laat val die vroeë reen
en U alleen gee liefde deur U Seun
(Herhaal eerste vers)
Mar 14th 2008, 02:41 PM
Ek is nou eenmaal oortuig dat Gesange wat oorspronklik in Engels was dikwels beter klink in Engels
Mar 15th 2008, 11:44 AM
Dis pragtige woorde maar hoe klink die melodie?
Mar 16th 2008, 05:13 PM
Moet ek vir jou 'n mp3 maak?
Mar 16th 2008, 05:46 PM
Wat van 'n Toffie?? Hoe sou dit klink..... "Maak van die een 'n Toffie?? :hmm:
Mar 16th 2008, 05:50 PM
Hehehe, ek het thêppie en twing-gham ook oorweeg, maar toffie klink reg.
Mar 17th 2008, 06:03 PM
Sal jy regtig so dierbaar wees? Hoe kry ek my adres by jou sonder om dit oor die forum te verkondig ,want ek dink nie my pm is al geaktiveer nie. Maar jy het seker toegang tot my besonderhede? Jy is mos n moderator of hoe?
Baie dankie solank!
Mar 18th 2008, 07:25 AM
Hallo Protea. Hier is 'n mp3 vir 'n gedeelte van die liedjie. Dalk help dit al.
Mar 18th 2008, 05:55 PM
Baie dankie Philip,
Hierdie Wian sing regtig n paar oulike goed. Die jongklomp sal werklik aanklank daarby vind. Die ou Psalms en Gesange spreek nie tot die jong mense nie en as ons nie musiek wat to hulle spreek in ons kerke gebruik nie , gaan ons hulle verseker verloor. Ek is persoonlik so lief vir Terry Mc Almon se aanbiddingsliedere. Ken jy dit?O.a. Holy , holy, holy en kie. DIT spreek nou regtig tot my.
May 26th 2008, 01:10 PM
Ek trou in Augustus en kort 'n lied wat almal kan sing in die seremonie.
Het enige iemand miskien 'n idee wat ek kan gebruik.
Verkieslik iets in afrikaans - dankie.
Jun 11th 2008, 06:16 PM
Ek het op leidboek no 532 afgekom in my soektog as jy dalk n seenbede soek. Let op sy mooi woorde:
Ons Vader , neem ons hande en maak ons een.
Versterk U self die bande- gee ons U seen.
Bind ons in U genade aan U o Heer,
en leer ons om met dade u Naam te eer.
Heer , wees vir ons n Vaderwat sorg en seen.
TRek ons in Christus nader om U te dien.
Laat Heer , u Gees ons voorgaan , laat Hy ons lei,
dat ons u Woord gehoorsaam -ons aan U wy.
Laat ons mekaar vergewe, mekaar vertrou.
Laat ons die hele lewe op liefde bou.
Laat heers oor ons U vrede, en bind ons saam.
Verhoor tog ons gebede in Jesus Naam.
Die melodie is aan my baie bekend. Hoe lyk hy vir jou?
Kyk ook na liedere 532 , 535 , 536 en 537.
Ek hoop jy kry iets na jou smaak. So n keuse is baie persoonlik. Sterkte met al die voorbereidings!
Mar 24th 2010, 07:08 PM
vanwaar sal my hulp vandaan kom,
my hulp die kom van die Here
wat hemel en aarde gemaak het....
Danie Botha sing die.... baie mooi :)